Впоследствие това ще бъде езикът, на който ще се води производството за всички уведомяващи страни. Когато уведомяването се извършва в съответствие с член 12 от Протокол No 24 към Споразумението за ЕИП на официален език на държавите от ЕАСТ, който не е официален език на Европейския съюз, уведомлението се придружава от превод на някой от официалните езици на Съюза.
 Исканата в настоящия кратък формуляр „СО“ информация се попълва, като се използват разделите и номерацията на параграфите в краткия формуляр „СО“, подписва се предвидената в раздел 10 декларация и се прилага удостоверяващата документация. Оригиналът на краткия формуляр „СО“ се подписва от лица, които са оправомощени по закон да действат от името на всяка уведомяваща страна, или от един или повече упълномощени външни представители на уведомяващата(ите) страна(и). При попълване на раздел 7 от настоящия кратък формуляр „СО“ уведомяващите страни се приканват да преценят с оглед на постигането на яснота дали е препоръчително този раздел да бъде представен в последователен ред, или информацията може да бъде групирана заедно за всеки отделен подлежащ на разглеждане пазар (или група от подлежащи на разглеждане пазари).
 С цел постигането на яснота определена информация може да се предостави под формата на приложения. Изключително важно е обаче цялата ключова информация, и по-специално информацията за пазарния дял на участниците в концентрацията и на техните най-големи конкуренти, да се представи в краткия формуляр „СО“. Приложения към този кратък формуляр „СО“ се използват само за допълване на информацията, която е предоставена в самия кратък формуляр „СО“.
 Информацията за връзка трябва да бъде във формата, предоставен от ГД „Конкуренция“ на нейния уебсайт. За правилното протичане на проучването е изключително важно информацията за контакти да бъде точна. Множество неточни данни за връзка могат да бъдат основание за обявяване на уведомлението за непълно.
 Удостоверяващите документи се предоставят на оригиналния език, на който са съставени. Когато този език не е официален език на Европейския съюз, те трябва да бъдат преведени на езика, на който ще се води производството (член 3, параграф 4 от Регламента за прилагане).
 Удостоверяващите документи могат да бъдат оригинали или копия на оригинали. В случай на копия уведомяващата страна трябва да потвърди, че те са верни с оригинала и пълни.
 Един оригинал и необходимият брой копия на краткия формуляр „СО“ и удостоверяващите документи се подават до ГД „Конкуренция“ на Комисията. Комисията публикува изисквания брой и формат (на хартиен или електронен носител) на копия в Официален вестник на Европейския съюз, както и на уебсайта на ГД „Конкуренция“.
 Уведомлението се изпраща на адреса, посочен в член 23, параграф 1 от Регламента за прилагане. Този адрес е публикуван в Официален вестник на Европейския съюз и може да бъде намерен на уебсайта на ГД „Конкуренция“. Уведомлението се изпраща на Комисията в работен ден съгласно определението в член 24 от Регламента за прилагане, в работните часове, посочени на уебсайта на ГД „Конкуренция“. Трябва да се спазват указанията за сигурност, които са посочени на уебстраницата на ГД „Конкуренция“.
 Всички електронни копия на краткия формуляр „СО“ и удостоверяващите документи се предоставят в използваем и позволяващ търсене формат, както е посочено